ÅR C

**PALMESØNDAG**

P: Kære kristne! I vor efterfølgelse af Kristus er vi nået frem til den dag, da han red ind i Jerusalem for at lide. Lad os vende os til ham i bøn:

1. For apostlen Peters efterfølger, pave Frans,

 som er sat til at styrke sine brødre,

 at hans tro - på Jesu forbøn - ikke må svigte.

 Derom beder vi.

A: Herre, hør vor bøn.

2. For vore myndigheder,

 at de ikke som Pilatus eller Herodes

 må misbruge deres magt

 eller svigte deres ansvar for retfærdighed.

 Derom beder vi.

A: Herre, hør vor bøn.

3. For de kvinder og børn, som i dag lider,

 at de må møde miskundhed og barmhjertighed.

 Derom beder vi.

A: Herre, hør vor bøn.

4. For os, som på ny har hørt om Jesu død,

 at vi må blive fyldt med gudsfrygt.

 Derom beder vi.

A: Herre, hør vor bøn.

P: Herre Gud, himmelske Fader,

 din enbårne Søn Jesus Kristus

 gik frivilligt i døden for os mennesker.

 I tillid til, at han husker på os hos dig,

 beder vi dig give os at følge ham i tro og gudsfrygt.

 Han, som lever og råder fra evighed til evighed.

A: Amen.